เเม่อายุ 75 ปี มีอาการท้องเสียไม่มาก เป็นมาตั้งเเต่วันจันทร์ มีอาการถ่ายเหลว ปวดบิดในลำไส้ท้องอืด ให้ทาน คาร์บอนเเละขมิ้นชันวันอังคาร ยังปวดท้องเเละอ่อนเพลีย ถ่ายน้อยครั้งลง ถ่ายดำ ทานอาหารไม่ค่อยได้ให้ทานยาปรับสมดุลลำไส้เเก้ปวดเเละยาธาตุน้ำขาววันพุธอาการถ่ายเหลวไม่มีเเต่ปวดท้อง ลดน้อยลง ทานอาหารไม่ค่อยได้ อ่อนเพลียให้น้ำเกลือเเร่เพิ่มวันพฤหัสช่วงเช้าดูว่าดีขึ้นมาก / กลางวันมีอาการปวดขึ้นมามากอีกอยากถามว่าเกิดจากอะไรเเละ ควรรักษา หรือทานยาอะไรเิ่มไหมคะ
สวัสดีค่ะ อาการท้องเสียแต่เป็นไม่มาก ปวดบิดในท้อง กินไม่ค่อยได้นั้น อาจจะเกิดจาก อาหารเป็นพิษ ลำไส้อักเสบ ลำไส้แปรปรวนชนิดท้องเสียเด่นจากที่กล่าวมาถ้าเป็นมาเฉียบพลัน นึกถึงภาวะอาหารเป็นพิษได้มากที่สุด โดยภาวะอาหารเป็นพิษเกิดจากการรับประทานอาหารหรือดื่มน้ำที่มีการปนเปื้อน ทำให้เกิดอาการคลื่นไส้ อาเจียน ท้องเสีย หรือปวดท้อง ซึ่งอาการส่วนใหญ่มักไม่ร้ายแรง แต่หากเกิดอาการรุนแรงขึ้นก็อาจทำให้ร่างกายเสียน้ำและเกลือแร่จนเป็นอันตรายได้ในเบื้องต้น จึงควรดื่มน้ำตามเข้าไปมากๆ อาจเป็นน้ำเกลือแร่ได้ กินยาแก้ปวดท้อง กินยาลดอาการคลื่นไส้ ยาลดอาการปวดท้องได้ พักผ่อนให้เพียงพอ แต่หากยังปวดมากขึ้นเรื่อยๆ มีไข้สูง ถ่ายหรืออาเจียนเยอะ จนกินน้ำตามเข้าไปไม่ทัน อ่อนเพลียมาก ควรไปพบแพทย์เพื่อตรวจประเมินอาการเพิ่มเติม